turjo4nis/wikipedia-bn-dump-20250701 huggingface dataset:
জার্মানির অর্থনীতি

জার্মানির অর্থনীতি একটি অত্যন্ত উন্নত সামাজিক বাজার অর্থনীতি। রাষ্ট্রটিতে ইউরোপের বৃহত্তম, নামমাত্র জিডিপি অনুযায়ী বিশ্বের চতুর্থ বৃহত্তম ও জিডিপি (পিপিপি) অনুযায়ী পঞ্চম বৃহত্তম জাতীয় অর্থনীতি রয়েছে। আন্তর্জাতিক মুদ্রা তহবিলের (আইএমএফ) তথ্য অনুসারে ২০১৭ সালে রাষ্ট্রটি ইউরো অঞ্চল অর্থনীতির ২৮% অবদান রাখে। জার্মানি ইউরোপীয় ইউনিয়ন ও ইউরোজোনের প্রতিষ্ঠাতা সদস্য।

জার্মানি ২০১৬ সালে বিশ্বের সর্বোচ্চ ব্যবসায়িক উদ্বৃত্ত ৩১০ বিলিয়ন ডলার নথিভুক্ত করেছে, যা রাষ্ট্রটিকে বিশ্বব্যাপী বৃহত্তম মূলধন রপ্তানিকারক হিসাবে পরিণত করে। জার্মানি বিশ্বব্যাপী বৃহত্তম রফতানিকারক হিসাবে ২০১৯ সালে ১৮১০.৯৩ বিলিয়ন ডলার মূল্যের পণ্য ও পরিষেবা রফতানি করে। মোট জিডিপির'তে পরিষেবা খাত ৭০%, শিল্প ২৯.১% ও কৃষি ০.৯% অবদান রাখে। জার্মানির শীর্ষ ১০ টি রফতানি পণ্য হল যানবাহন, যন্ত্রপাতি, রাসায়নিক পণ্য, বৈদ্যুতিন পণ্য, বৈদ্যুতিক সরঞ্জাম, ওষুধ, পরিবহন সরঞ্জাম, মৌলিক ধাতু, খাদ্য পণ্য এবং রাবার ও প্লাস্টিক। জার্মানির অর্থনীতি ইউরোপের বৃহত্তম উত্পাদনশীল অর্থনীতি এবং এটি আর্থিক মন্দার দ্বারা প্রভাবিত হওয়ার সম্ভাবনা কম। এটি ব্যবহারিক শিল্পমূল্যের সাথে প্রয়োগিত গবেষণা পরিচালনা করে এবং নিজেকে সর্বশেষতম বিশ্ববিদ্যালয় অন্তর্দৃষ্টি ও শিল্প-নির্দিষ্ট পণ্য ও প্রক্রিয়া উন্নতি করতে একটি সেতু হিসাবে প্রদর্শন করে এবং পাশাপাশি নিজস্ব পরীক্ষাগারসমূহে প্রচুর জ্ঞান তৈরি করে।

জার্মানি কাঠ, লিগনাইট, পটাশ ও লবণ দ্বারা সমৃদ্ধ। লোয়ার স্যাক্সনি রাজ্যে প্রাকৃতিক গ্যাসের কিছু ক্ষুদ্র উত্স ব্যবহার করা হচ্ছে। পুনর্মিলন হওয়া অবধি, জার্মান গণতান্ত্রিক প্রজাতন্ত্র ওরে পর্বতমালায় ইউরেনিয়াম খনন করে (আরও দেখুন: এসএজি/এসডিএজি উইসমুট)। জার্মানিতে শক্তি মূলত জীবাশ্ম জ্বালানী (৩০%) দ্বারা উৎপন্ন হয়, অনুসরণ করে দ্বিতীয় স্থানে বায়ু শক্তি, শক্তির যোগানের ক্ষেত্রে তারপরে পারমাণবিক শক্তি, গ্যাস, সৌর, বায়োমাস (কাঠ ও জৈব জ্বালানী) ও হাইড্রো শক্তি রয়েছে। জার্মানি এনার্জিউইন্ডি নামের পুনর্নবীকরণযোগ্য শক্তি স্থানান্তরের প্রতিশ্রুতিবদ্ধ প্রথম বড় শিল্পোন্নত দেশ। পুনর্নবীকরণযোগ্যরা জার্মানিতে (২০১৯ হিসাবে) ৪৬% বিদ্যুত ব্যবহার করেছে। সমস্ত জার্মান সংস্থার ৯৯ শতাংশই জার্মান "মিটেলস্ট্যান্ড," ছোট ও মাঝারি আকারের উদ্যোগের অন্তর্ভুক্ত, যা বেশিরভাগ পরিবারের মালিকানাধীন। রাজস্ব দ্বারা পরিমাপকৃত বিশ্বের বৃহত্তম প্রকাশ্য তালিকাভুক্ত সংস্থাগুলির মধ্যে, ফরচুন গ্লোবাল ২০০০ এর অন্তর্গত ৫৩ টির সদর দফতর জার্মানিতে অবস্থিত। শীর্ষস্থানীয় ১০ টির মধ্যে রয়েছে অ্যালিঞ্জ, ডিমলার, ভক্সওয়াগেন, সিমেন্স, বিএমডাব্লু, ডয়চে টেলিকম, বায়ার, বিএএসএফ, মিউনিখ রে ও এসএপি।

জার্মানি বাণিজ্য মেলার জন্য বিশ্বের শীর্ষ অবস্থান। বিশ্বের শীর্ষস্থানীয় বাণিজ্য মেলাগুলির প্রায় দুই তৃতীয়াংশ জার্মানিতে অনুষ্ঠিত হয় বৃহত্তম বার্ষিক আন্তর্জাতিক বাণিজ্য মেলা এবং কংগ্রেসগুলি বেশ কয়েকটি জার্মান শহরে যেমন হ্যানোভার, ফ্রাঙ্কফুর্ট, কোলোন, লাইপজিগ এবং ড্যাসেল্ডার্ফে অনুষ্ঠিত হয়।

তথ্যসূত্র

বহিঃসংযোগ

জার্মানির অর্থনীতি
ইউরোপীয় ইউনিয়নের সদস্যদের অর্থনীতি
বিশ্ব বাণিজ্য সংস্থার সদস্যদের অর্থনীতি
দেশ অনুযায়ী ইউরোপের অর্থনীতি
ওইসিডি সদস্য অর্থনীতি
আবদুল বাসেত (কৃষিবিদ)

আবদুল বাসেত একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্রাণিসম্পদ উৎপাদন ও ব্যবস্থাপনা বিভাগের অধ্যাপক এবং হবিগঞ্জ কৃষি বিশ্ববিদ্যালয়ের (হকৃবি) প্রথম উপাচার্য।

শিক্ষাজীবন 
আবদুল বাসেত বাংলাদেশ কৃষি বিশ্ববিদ্যালয় থেকে ১৯৯৫ সালে স্নাতক (সম্মান) ও ১৯৯৬ সাথে স্নাতকোত্তর ডিগ্রি লাভ করেন। ২০১২ সালে তিনি একই বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন 
দীর্ঘ কর্মজীবনে অধ্যাপনা ও গবেষণার পাশাপাশি বাসেত বাংলাদেশ বিশ্ববিদ্যালয় মঞ্জুরী কমিশনের (ইউজিসি) সদস্য, সিলেট কৃষি বিশ্ববিদ্যালয়ের সিন্ডিকেট সদস্যসহ বিভিন্ন গুরুত্বপূর্ণ পদে দায়িত্ব পালন করেছেন।

আবদুল বাসেত ২০২১ সালের ২২ মার্চ পরবর্তী চার বছরের জন্য হবিগঞ্জ কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৩ মার্চ আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।

গবেষণাকর্ম ও প্রকাশনা 
আবদুল বাসেত দেশীয় ও আন্তর্জাতিক জার্নালে ২৫টির অধিক গবেষণা নিবন্ধ প্রকাশ ও একাধিক সম্মেলনে প্রবন্ধ উপস্থাপন করেছেন। তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর তত্ত্বাবধায়ক। এছাড়াও একাধিক গবেষণা প্রকল্প বাস্তবায়নের অভিজ্ঞতা রয়েছে তার।

সদস্যপদ 
তিনি বিভিন্ন পেশাজীবী সংগঠনের সক্রিয় সদস্য।

তথ্যসূত্র 

বাংলাদেশী শিক্ষায়তনিক
সিলেট কৃষি বিশ্ববিদ্যালয়ের শিক্ষক
হবিগঞ্জ কৃষি বিশ্ববিদ্যালয়ের উপাচার্য
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
আবদুল বাসেত (দ্ব্যর্থতা নিরসন)

আবদুল বাসেত নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:

 আবদুল বাসেত, বীর প্রতীক খেতাবপ্রাপ্ত মুক্তিযোদ্ধা
 আবদুল বাসেত (কৃষিবিদ), হবিগঞ্জ কৃষি বিশ্ববিদ্যালয়ের প্রথম উপাচার্য

আরও দেখুন 
 কাজী আবদুল বাসেত, বাংলাদেশী চিত্রশিল্পী এবং চারুকলা বিষয়ের শিক্ষক
 আবদুল বাসিত (কূটনীতিক), সাবেক পাকিস্তানি কূটনীতিক
 আবদুল বাসিত 'আব্দ উস-সামাদ, মিশরীয় ক্বারী
দিয়া সিদ্দিকী

দিয়া সিদ্দিকী একজন বাংলাদেশী তীরন্দাজ। তিনি রোমান সানার সাথে ২০২১ সালের তীরন্দাজী বিশ্বকাপে রিকার্ভ মিশ্র দল বিভাগে রৌপ্যপদক জয় করেছিলেন। যেখানে ফাইনালে বাংলাদেশ নেদারল্যান্ডসের কাছে হেরে যায়। এটি এখনও পর্যন্ত তীরন্দাজি বিশ্বকাপে বাংলাদেশের সেরা ফলাফল।

প্রাথমিক জীবন 
দিয়া সিদ্দিকী ২০০৪ সালের ১৯ ফেব্রুয়ারি নীলফামারী জেলায় জন্মগ্রহণ করেন। ২০২৩ সালে বাংলাদেশের আরেক তারকা আরচার রোমান সানার সঙ্গে তার বিয়ে সম্পন্ন হয়।

ক্যারিয়ার 
দিয়া সিদ্দিকী ২০১৯ সালে টঙ্গীতে অনুষ্ঠিত আন্তর্জাতিক সলিডারিটি আর্চারি চ্যাম্পিয়নশিপে রিকার্ভের মেয়েদের এককে সোনা জেতেন। ২০২১ টোকিও অলিম্পিকে বাংলাদেশ আর্চারি দল বাছাইপর্ব পেরিয়ে খেলেছে রিকার্ভ মিশ্র ইভেন্টের চূড়ান্ত পর্বে। এই ইভেন্টে রোমান সানার সঙ্গী ছিলেন দিয়া। বাছাই পেরিয়ে মেয়েদের এককের প্রথম রাউন্ডেও খেলেন তিনি। অলিম্পিকের আগে ২০২১ সালের জুনে সুইজারল্যান্ডে বিশ্বকাপ আর্চারির স্টেজ টুতে রিকার্ভ মিশ্র ইভেন্টে রুপা জেতে বাংলাদেশ। বাংলাদেশের এই অর্জন ছিল দিয়ার সৌজন্যেই। এরপর ঢাকায় এশিয়ান আর্চারি চ্যাম্পিয়নশিপে প্রথমবার পদক জিতে ইতিহাস গড়ে বাংলাদেশ। সেই দলেও ছিলেন দিয়া। ২০২৩ সালে এশিয়া কাপ আর্চারির ওয়ার্ল্ড কাপ র্যাঙ্কিং টুর্নামেন্ট স্টেজ ওয়ানের রিকার্ভ মিশ্র দলগত বিভাগে দিয়া সিদ্দিকী ও হাকিম আহমেদ জুটির সৌজন্যে সোনা জেতে বাংলাদেশ।

পুরস্কার ও সম্মাননা 
দিয়া সিদ্দিকী ক্যারিয়ারে বেশকিছু পুরস্কার পেয়েছেন। তার মধ্যে শেখ কামাল জাতীয় ক্রীড়া পরিষদ পুরস্কার-২০২২ এর জাতীয় দলের ক্রিকেটার শরীফুল ইসলামের সঙ্গে যৌথভাবে উদীয়মান ক্রীড়াবিদের পুরস্কার জেতেন দিয়া সিদ্দিকী। ২০২১ সালের তীর-প্রথম আলো বর্ষসেরা নারী ক্রীড়াবিদের পুরস্কারও  জেতেন দিয়া। ২০২২ সালে প্রথমবারের মতো সেরা খেলোয়াড় নির্বাচন করে পুরস্কার দেয় বাংলাদেশ ক্রীড়া শিক্ষা প্রতিষ্ঠান (বিকেএসপি)। সারা দেশের ২১টি ডিসিপ্লিনের ১৫০০ ক্রীড়াবিদের মধ্যে সেরা হয়ে বিকেএসপি ব্লু অ্যাওয়ার্ড জেতেন তিনি।  ক্রীড়া সাংবাদিকদের সংগঠন বিএসপিএ থেকে দেয়া ‘বিএসপিএ স্পোর্টস অ্যাওয়ার্ড-২০২১’ এর বর্ষসেরা আর্চারের সঙ্গে বর্ষসেরা ক্রীড়াবিদের পুরস্কারও জেতেন এই আর্চার।

তথ্যসূত্র

বহিঃসংযোগ 
 দিয়া সিদ্দিক ওয়ার্ল্ড আর্চারি ফেডারেশনে

জন্মের বছর অনুপস্থিত (জীবিত ব্যক্তি)
জীবিত ব্যক্তি
বাংলাদেশী মহিলা তীরন্দাজ
বাংলাদেশের অলিম্পিক তীরন্দাজ
২০২০ গ্রীষ্মকালীন অলিম্পিকের তীরন্দাজ
বিশ্ব তীরন্দাজী চ্যাম্পিয়নশিপের পদক বিজয়ী
২০০৪-এ জন্ম
২১শ শতাব্দীর বাংলাদেশী নারী
নীলফামারী জেলার ব্যক্তি
তীরন্দাজীতে ইসলামিক সলিডারিটি গেমস পদক বিজয়ী
২১শ শতাব্দীর বাংলাদেশী মহিলা ক্রীড়াবিদ
ভৌত ব্যবস্থা

ভৌত বিশ্লেষণের জন্য মহাবিশ্বের যে এক একটি অংশ নির্বাচন বা নির্ধারণ করা হয় পদার্থবিজ্ঞানে তাই ভৌত ব্যবস্থা বা ভৌত সিস্টেম। আর একটি ব্যবস্থার বাইরে যা  থাকে তার সব কিছু পরিবেশ হিসেবে পরিচিত। ভৌত বিষয়াবলির বিশ্লেষণের ক্ষেত্রে পরিবেশের শুধু প্রভাব বা ক্রিয়া বিবেচিত হয় এবং অন্যান্য বিষয়াবলি অগ্রাহ্য করা হয়।

ব্যবস্থা এবং পরিবেশের মধ্যে পার্থক্য বিশ্লেষকের পছন্দ মতো হয় এবং এই বিভাজন সাধারণত বিশ্লেষণকে সহজ করার জন্য করা হয়। উদাহরণ স্বরূপ একটি হ্রদের পানি, একটি হ্রদের অর্ধেক অংশের পানি অথবা হ্রদস্থ পানির এক একটি স্বতন্ত্র অণু এদের প্রত্যেককে এক একটি ভৌত ব্যবস্থা হিসেবে বিবেচনা করা যেতে পারে। বিচ্ছিন্ন ব্যবস্থা হল সেই ব্যবস্থা যেখানে পরিবেশের সাথে এর মিথস্ক্রিয়া উপেক্ষণীয় থাকে। এই অর্থে একটি ব্যবস্থা (ভৌত) প্রায়শই এমনভাবে নির্ধারিত হয় যাতে এটি আরও সাধারণ অর্থে ব্যবস্থা বলতে যা বোঝায় তার সাথে সঙ্গতিপূর্ণ হয়, যেমন একটি নির্দিষ্ট যন্ত্র। 

কোয়ান্টাম সংসক্তি আলোচনার ক্ষেত্রে ব্যবস্থা বলতে কোন বস্তুর সূক্ষ্ম (মাইক্রোস্কোপিক) বৈশিষ্ট্যকে (যেমন:- সরল দোলকের ববের গড়) নির্দেশ করা যেতে পারে যেখানে সরল দোলকের তাপীয় কম্পনের দ্বারা চিরাচরিতভাবে বর্ণিত অভ্যন্তরীণ স্বাধীনতার মাত্রাকে বলা যেতে পারে আনুষঙ্গিক পরিবেশ।

একটি ভৌত সিস্টেম যন্ত্রাংশ বা উপাদানের এমন এক বন্দোবস্ত বা সংস্থাপনা যা তার আচরণ একই স্থানে একই সময়ে প্রদর্শন করে, অন্য কোন উপাদান যা দেখায় না। জীববৈজ্ঞানিক সিস্টেম ও সজীব সিস্টেম যেহেতু ভৌত জগতেই দেখা যায় তাই এদুটোও ভৌত সিস্টেমের অন্তর্ভুক্ত। 

ভৌত ব্যবস্থা হল পদার্থ ও শক্তির যুগ্ম বিন্যাস। তথ্য ভৌত ব্যবস্থায় নিহিত থাকে এবং পদার্থ বা শক্তি বাহকে সংরক্ষিত ও পরিবাহিত হয়। একটি ভৌত ব্যবস্থার আচরণ প্রকট হয় পদার্থ, শক্তি এবং তথ্যের প্রবাহ ও বিনিময়রূপে এবং বল-ক্ষেত্রে মিথস্ক্রিয়ারূপে। ভৌত ব্যবস্থা পদার্থ, শক্তি ও তথ্যের রূপান্তর প্রক্রিয়া এমনভাবে সম্পাদন করে ব্যবস্থাটির পৃথক পৃথক  অংশগুলো যা করতে অক্ষম, এটিই একটি ভৌত ব্যবস্থা শনাক্তের আবশ্যকীয় বৈশিষ্ট্য। 

সিস্টেম যুগ্মীকরণ ও সংসক্তির পরিবর্তনশীল মাত্রা প্রদর্শন করে। একটি বাস্তব ব্যবস্থার পর্যবেক্ষণীয়তা বলতে ব্যবস্থাটি সচল কিনা কিংবা এটি পর্যবেক্ষণ করা হয়েছে কিনা সেটি বোঝায় না। সহজভাবে বলা যায়, ব্যবস্থার পর্যবেক্ষণীয়তার জন্য ব্যবস্থাটির অবস্থা ও ক্রিয়া সংক্রান্ত তথ্যের সুপ্রাপ্য বা অভিগম্য হওয়া প্রয়োজন; তাত্ত্বিকভাবে যা হবে পরিমাপযোগ্য। ব্যবস্থাকে সর্বদা প্রত্যক্ষভাবে পর্যবেক্ষণ করা যায় না। বাস্তবে অনেক প্রপঞ্চের ক্ষেত্রে অপরিহার্যভাবেই কার্য-কারণ পারস্পরিকতার অনুমিতির ভিত্তিতে অপ্রত্যক্ষরূপে পর্যবেক্ষণ করা।

তথ্যসূত্র

ব্যবস্থা
 

পদার্থবিজ্ঞানের ধারণা
ভৌত তন্ত্র
রুবেন ভারগাস

রুবেন এস্তেফান ভারগাস মার্তিনেস (; জন্ম: ৫ আগস্ট ১৯৯৮; রুবেন ভারগাস নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আউগসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন।

২০১৮ সালে, ভারগাস সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১১ ম্যাচে ২টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

প্রারম্ভিক জীবন
রুবেন এস্তেফান ভারগাস মার্তিনেস ১৯৯৮ সালের ৫ই আগস্ট তারিখে সুইজারল্যান্ডের আডলিগেন্সভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 
 

১৯৯৮-এ জন্ম
জীবিত ব্যক্তি
সুইজারল্যান্ডীয় ফুটবলার
ফুটবল ক্লাব আউগসবুর্গের খেলোয়াড়
সুইজারল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
জার্মানিতে প্রবাসী ফুটবলার
বুন্দেসলিগার খেলোয়াড়
সুইস সুপার লিগের খেলোয়াড়
ফুটবল উইঙ্গার
২০২২ ফিফা বিশ্বকাপের খেলোয়াড়
উয়েফা ইউরো ২০২৪-এর খেলোয়াড়
সেভিয়া ফুটবল ক্লাবের খেলোয়াড়
সুইজারল্যান্ডের আন্তর্জাতিক যুব ফুটবলার
সুইজারল্যান্ডের অনূর্ধ্ব-২১ আন্তর্জাতিক ফুটবলার
সোডিয়াম আয়োডেট

সোডিয়াম আয়োডেট একটি অজৈব যৌগ যার রাসায়নিক সংকেত NaIO3। এটি আয়োডিক অ্যাসিডের সোডিয়াম লবণ।

প্রস্তুতি 
সোডিয়ামযুক্ত ক্ষার যেমন সোডিয়াম হাইড্রোক্সাইডের সাথে হাইড্রোআয়োডিক অ্যাসিডের বিক্রিয়া করে সোডিয়াম আয়োডেট তৈরি করা হয়I উদাহরণ স্বরূপ:
 
HIO3 + NaOH → NaIO3 + H2O

সোডিয়াম হাইড্রোক্সাইড অথবা সোডিয়াম কার্বনেটের উত্তপ্ত ঘন দ্রবণে আয়োডিন যুক্ত করেও এটি প্রস্তুত করা যেতে পারে:

3 I2 + 6 NaOH → NaIO3 + 5 NaI + 3 H2O

ধর্ম 
সোডিয়াম আয়োডেট একটি জারক পদার্থ। এটি দেখতে কেলাসাকার এবং সাদা রঙের হয়। জলের থেকে চার গুণেরও বেশি ভারী। এর ঘনত্ব ৪.২৮ গ্রাম/সিসি এবং গলনাঙ্ক ৪২৫ ডিগ্রি সেলসিয়াস।

বিক্রিয়া 
সোডিয়াম আয়োডেট লবণের জলীয় দ্রবণে হাইপোক্লোরাইট অথবা অন্য কোনো শক্তিশালী জারক পদার্থের দ্রবণ দিলে এটি জারিত হয়ে সোডিয়াম পারআয়োডেট এ পরিণত হয়:

NaIO3 + NaOCl → NaIO4 + NaCl

ব্যবহার 
দৈনন্দিন জীবনে আয়োডিনযুক্ত লবণে সোডিয়াম আয়োডেটের প্রধান ব্যবহার দেখা যায়।

তথ্যসূত্র

অজৈব যৌগ
সোডিয়াম যৌগ
আয়োডেট
জারক
নিরাপদ খাদ্য

নিরাপদ খাদ্য নিশ্চিতকরণ বা খাদ্য সুরক্ষা () বলতে খাদ্যবাহিত অসুস্থতা প্রতিরোধ করার উদ্দেশ্যে খাদ্য ব্যবহার, প্রস্তুতকরণ, প্রক্রিয়াজাতকরণ ও সংরক্ষণের বৈজ্ঞানিক পদ্ধতি বা বিদ্যাকে বোঝায়। কোনও সাধারণ খাদ্য গ্রহণের পরে দুই বা তার অধিক ব্যক্তি একই ধরনের অসুস্থতায় পতিত হলে সেই ঘটনাটিকে খাদ্যবাহিত অসুস্থতার প্রাদুর্ভাব হিসেবে বিবেচনা করা হয়।

স্বাস্থ্যের জন্য সম্ভাব্য বিপদ এড়ানোর জন্য বেশ কিছু পদ্ধতি অনুসরণ করা আবশ্যক। খাদ্য প্রতিরক্ষা (food defense) আরেকটি সংশ্লিষ্ট ধারণা, যেখানে খাদ্যে ইচ্ছাকৃতভাবে জীবাণুর সংক্রমণ ঘটানো কিংবা ভেজাল মেশানো প্রতিরোধ করা হয়। খাদ্য সুরক্ষা (নিরাপদ খাদ্য নিশ্চিতকরণ) ও খাদ্য প্রতিরক্ষা একত্রে ভোক্তাদের ক্ষতি প্রতিরোধ করা। খাদ্য সুরক্ষাকে দুইটি ভাগে ভাগ করা যায়। একটি হল শিল্পকারখানা থেকে বাজার পর্যন্ত সুরক্ষা। অপরটি হল বাজার থেকে ক্রেতা বা ভোক্তা পর্যন্ত সুরক্ষা। শিল্পকারখানা থেকে বাজার পর্যন্ত খাদ্য সুরক্ষার মধ্যে খাদ্যের উৎস, খাদ্যের মোড়কের উপর তথ্য ছাপানো, খাদ্যের স্বাস্থ্যবিধি, খাদ্য রুচিস্বাদবর্ধকের ব্যবহার, খাদ্যে কীটনাশকের অবশিষ্ট, জৈবপ্রযুক্তি দ্বারা উৎপন্ন খাদ্য সংক্রান্ত নীতি, আমদানিকৃত ও রপ্তানিকৃত খাদ্য সরকারের পর্যবেক্ষণ এবং খাদ্য প্রত্যয়ন ব্যবস্থা, ইত্যাদি বিষয়গুলি গুরুত্বপূর্ণ। বাজার থেকে ভোক্তা পর্যন্ত খাদ্য সুরক্ষার রীতিনীতি সম্পর্কে সাধারণ ধারণা হল যে খাদ্যকে বাজারে অবশ্যই সুরক্ষিত থাকতে হবে এবং ভোক্তার কাছে নিরাপদে খাদ্য সরবরাহ করা বা ভোক্তার জন্য নিরাপদে খাদ্য প্রস্তুত করা একটি উদ্বেগের বিষয়।

খাদ্যের মাধ্যমে রোগজীবাণু পরিবাহিত হয়ে কোনও ব্যক্তি বা পশুর অসুস্থতা এমনকি মৃত্যু পর্যন্ত ঘটতে পারে। প্রধান প্রধান রোগজীবাণুগুলি হল ব্যাকটেরিয়া, ভাইরাস, ছাতা ও ছত্রাক। এছাড়া খাদ্য রোগজীবাণুগুলির জন্য বৃদ্ধি ও প্রজননের উর্বর মাধ্যম হিসেবে কাজ করতে পারে। উন্নত দেশগুলিতে খাদ্য প্রস্তুতকরণের উপরে সূক্ষ্ম মান রয়েছে, এবং এর বিপরীতে অপেক্ষাকৃত কম উন্নত দেশগুলিতে মানের সংখ্যা কম এবং ঐসব মান বলপূর্বক প্রয়োগও করা হয় কম। আরেকটি সমস্যা হল পর্যাপ্ত সুপেয় পানি বা পানীয় জলের অভাব, যা রোগ ছড়াতে গুরুত্বপূর্ণ ভূমিকা পালন করে। তাত্ত্বিকভাবে খাদ্যের বিষক্রিয়া শতভাগ প্রতিরোধ করা সম্ভব। তবে খাদ্য সরবরাহ শৃঙ্খলে ব্যক্তির সংখ্যাধিক্যের কারণে এবং সমস্ত সাবধানতা অবলম্বনের পরেও রোগজীবাণু খাদ্যে প্রবেশের ঝুঁকি থাকে বলে এইরূপ প্রতিরোধ অর্জন করা দুরূহ।

বিশ্ব স্বাস্থ্য সংস্থা অনুযায়ী খাদ্য সংক্রান্ত স্বাস্থ্যবিধির পাঁচটি মূলনীতি নিম্নরূপ:
 মানুষ, গৃহপালিত প্রাণী ও কীটপতঙ্গ থেকে রোগজীবাণু খাদ্যে সংক্রমণ হওয়া প্রতিরোধ করা।
 কাঁচা ও রান্না করা খাবার আলাদা করে রাখা যাতে রান্না করা খাবারে জীবাণুর সংক্রমণ না হতে পারে। 
 পর্যাপ্ত দৈর্ঘ্যের সময় ধরে ও যথাযথ তাপমাত্রায় খাদ্য রান্না করা যাতে খাদ্যের রোগজীবাণু ধ্বংস হয়ে যায়। 
 সঠিক তাপমাত্রায় খাদ্য সংরক্ষণ করা।
 নিরাপদ পানি বা জল ও নিরাপদ কাঁচামাল ব্যবহার করা।

তথ্যসূত্র

নিরাপদ খাদ্য
খাদ্যসেবা
পণ্যের নিরাপত্তা
খাদ্য প্রস্তুতি
খাদ্য রাজনীতি
খাদ্য বিজ্ঞান
বঙ্কিমচন্দ্র সেন

বঙ্কিমচন্দ্র সেন () ( ১৭ ডিসেম্বর, ১৮৯২ - ৯ জুন , ১৯৬৮) বিংশ শতকের প্রথমার্ধে বাংলার সাংবাদিকতার জগতে এক বিশেষ পরিচিত নাম। স্বদেশচেতনায় ও সাহিত্যানুরাগে সাংবাদিকতা ও পত্রিকা সম্পাদনা করেছেন।

জন্ম ও শিক্ষা জীবন

বঙ্কিমচন্দ্র সেনের জন্ম ১৮৯২ খ্রিস্টাব্দের ১৭  ডিসেম্বর অবিভক্ত বাংলার অধুনা বাংলাদেশের  ময়মনসিংহ জেলার টাঙ্গাইলের ঘারিন্দা গ্রামে। পিতা জগৎচন্দ্র সেন। ছাত্রাবস্থাতেই তিনি সাহিত্যানুরাগী ছিলেন। ময়মনসিংহে কেদারনাথ মজুমদারের "সৌরভ" পত্রিকায় তার প্রথম কবিতা প্রকাশিত হয় ১৯১৬ খ্রিস্টাব্দে। তারপর  একে একে বিভিন্ন পত্রপত্রিকায়। দেশবন্ধু চিত্তরঞ্জন দাশের "নারায়ণ" পত্রিকাতেও তার কবিতা প্রকাশিত হয়েছে।

কর্মজীবন

পড়াশোনা শেষ করে শিক্ষকতা দিয়ে কর্মজীবন শুরু করলেও স্বদেশচেতনা তাঁকে আবদ্ধ রাখতে পারে নি। ১৯১৭ খ্রিস্টাব্দে কলকাতায় এসে স্যার সুরেন্দ্রনাথ বন্দ্যোপাধ্যায়ের "বেঙ্গলী" পত্রিকার প্রুফ রিডার হন এবং পরে ওই পত্রিকাতেই তিনি সাংবাদিকতা শুরু করেন। সাংবাদিকতা তার কাছে ছিল দেশসেবা। তিনি পরবর্তীতে ১৯৪৪ খ্রিস্টাব্দে দেশ পত্রিকায় প্রকাশিত "প্রফুল্লকুমারের সাধনা" শীর্ষক এক নিবন্ধে লিখেছেন-
 ১৯১৯ খ্রিস্টাব্দে জালিয়ানওয়ালাবাগ হত্যাকাণ্ড সংগঠিত হলে ওই পত্রিকার সম্পাদকীয় স্তম্ভে তার লেখা ‘‌জেনারেল ডায়ার’‌ হইচই ফেলে দেয়।  আনন্দবাজার পত্রিকার সম্পাদক  বাল্যসঙ্গী  সত্যেন্দ্রনাথ মজুমদারের অনুরোধে ১৯২৬ খ্রিস্টাব্দে বঙ্কিমচন্দ্র 'আনন্দবাজারে' যোগ দেন। ১৯৩০ খ্রিস্টাব্দে পত্রিকার সম্পাদক গ্রেফতার হলে তিনি কিছু দিন অস্থায়ী সম্পাদক হন। ১৯৩৩ খ্রিস্টাব্দে ২৪ শে নভেম্বর আনন্দবাজার পত্রিকা গোষ্ঠীর সাপ্তাহিক সাহিত্য পত্রিকা দেশ প্রকাশিত হলে ১৮৩৪ খ্রিস্টাব্দের ১৭ ফেব্রুয়ারি দেশ  পত্রিকারও সম্পাদক হন তিনি । এই সময় তিনি একসঙ্গে আনন্দবাজারের সম্পাদকীয় বিভাগের কাজ এবং 'দেশ' পত্রিকার সম্পাদনা করতেন। তিনি দীর্ঘ তেইশ বছর দেশ পত্রিকার  সম্পাদনা করে ১৯৫৬ খ্রিস্টাব্দে অবসর নেন। ১৯৪২ খ্রিস্টাব্দে আইন অমান্য আন্দোলনের সমর্থনে প্রবন্ধ লেখার জন্য কারাবরণ করেন। ১৯৪৪ খ্রিস্টাব্দ হতে আধ্যাত্মিক জগতে আকৃষ্ট হয়ে সাধনমার্গে যান। বৈষ্ণবশাস্ত্র ও ধর্ম বিষয়ে বক্তৃতা দিতে থাকেন। বৈষ্ণব ধর্মের উপর কয়েকটি গ্রন্থও রচনা করেন। তার রচিত গ্রন্থগুলি হল -
 গীতামাধুরী
 লোকমাতা রানী রাসমণি
 জীবনমৃত্যুর সন্ধিস্থলে
 নাম মাধুরী

মৃত্যু

খ্যাতিমান দেশব্রতী বাঙালি সাংবাদিক বঙ্কিমচন্দ্র সেন ১৯৬৮ খ্রিস্টাব্দের ৯ জুন প্রয়াত হন।

উত্তরাধিকার

২০২০ খ্রিস্টাব্দের ১৯শে জানুয়ারি কলকাতায় তার স্মরণে "বঙ্কিমচন্দ্র সেন স্মারক সম্মান" দেওয়া হয় বর্তমান কালের বিশিষ্ট সাংবাদিক হারাধন চৌধুরীকে এবং বঙ্কিমচন্দ্র সেনের  "সংবাদপত্র–‌সেবার অমলিন স্মৃতি" শীর্ষক একটি গ্রন্থ প্রকাশিত হয়।

তথ্যসূত্র 

১৮৯২-এ জন্ম
পূর্ববঙ্গে জন্ম
১৯৬৮-এ মৃত্যু
ময়মনসিংহ জেলার ব্যক্তি
বাঙালি সাংবাদিক
বাঙালি লেখক
ভারতীয় সাংবাদিক
ভারতীয় লেখক
ভারতীয় পুরুষ সাংবাদিক
১১৪ নং ওয়ার্ড, কলকাতা পৌরসংস্থা

ওয়ার্ড নং ১১৪, কলকাতা পৌরসংস্থা (পূর্ব পুটিয়ারি) হ'ল  কলকাতা পৌরসংস্থার বরো নং ১১ র একটি প্রশাসনিক বিভাগ । এর চারপাশে রয়েছে বাঁশদ্রোণী, পশ্চিম পুটিয়ারি, কুঁদঘাট, হরিদেবপুর (আংশিক), রাজপুর সোনারপুর (আংশিক) (রানিয়া ৩০ ফুট) রামকান্তপুর (বেহালা পূর্ব বিধানসভা কেন্দ্রর অধীনে, পিনকোড -৭০০ ১০৪) (আংশিক) উপরের সমস্তটি কাছাকাছি হিসাবে। এই অঞ্চলটি ভারতের দেশের পশ্চিমবঙ্গ রাজ্যের কলকাতা শহরে টালির নালা (আদিগঙ্গা) দক্ষিণে অবস্থিত।

ভূগোল 
ওয়ার্ড নং ১১৪ এর উত্তরে টালির নালা (আদি গঙ্গা) দ্বারা সীমাবদ্ধ; পূর্ব দিকে বান্দিপুর রোড এবং অনানদা প্যালি; দক্ষিণে বাঁশদ্রোনি, চাকদহ এবং পূর্ব পুটিয়ারি মাউজাস; এবং পশ্চিমে কেওরপুকুর খাল।

পুলিশ জেলা 
ওয়ার্ডটি কলকাতা পুলিশের দক্ষিণ শহরতলির বিভাগের রিজেন্ট পার্ক থানা পরিবেশন করে।    এটি 45 / ডি / 2 এ, মুর অ্যাভিনিউ, কলকাতা -৭০০ ০৪০ এ অবস্থিত।

পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ জেলাগুলির অধীনে আছে নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি ।

নির্বাচনের ফলাফল 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং টলিগঞ্জ (বিধানসভা কেন্দ্র)  এবং যাদবপুর (লোকসভা কেন্দ্র) এর একটি অংশ ।

টালিগঞ্জ বিধানসভা কেন্দ্র 
এই অঞ্চলটি টালিগঞ্জ (বিধানসভা কেন্দ্র) এর  কেন্দ্রর  একটি অংশ।

যাদবপুর লোকসভা কেন্দ্র 
এই অঞ্চলটি  যাদবপুর লোকসভা কেন্দ্রর একটি অংশ।

তথ্যসূত্র

বহিঃসংযোগ 
 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
বন্দরনায়েকে আন্তর্জাতিক বিমানবন্দর

বন্দরনায়েকে আন্তর্জাতিক বিমানবন্দর (; )  শ্রীলঙ্কার প্রধান আন্তর্জাতিক বিমানবন্দর। এটি রাজধানী কলম্বোতে অবস্থিত। দেশটির প্রাক্তন প্রধানমন্ত্রী সলোমন বন্দরনায়েকেের নামে এই বিমানবন্দরটি তৈরি করা হয়। এই বিমানবন্দরে মোট ৩টি টার্মিনাল রয়েছে।

ইতিহাস
শ্রীলঙ্কার একমাত্র বিমান বন্দর এটি, দ্বিতীয় বিশ্বযুদ্ধ চলাকালীন ব্রিটিশ বিমান বাহিনীর ব্যবহারের জন্য ব্রিটিশরাই এটি সর্বপ্রথম তৈরি করে এবং ১৯৪৮ শ্রীলঙ্কার স্বাধীনতার সময়ে ব্রিটিশরা বিমান বন্দরটি পরিত্যক্ত ফেলে যায়, স্বাধীন শ্রীলঙ্কায় ১৯৫৪ সালে বিমান বন্দরটি চালু করার চিন্তা করা হয় এবং ১৯৬৭ সালে চালু হয়। শ্রীলঙ্কার বিদেশগামী যাত্রীরা আগে জাহাজের মাধ্যমে বিদেশে গমন করতেন। এই বিমানবন্দরটি কটুনায়েকে আন্তর্জাতিক বিমান বন্দর নামে ১৯৬৭ সালে ভালো করে চালু হয়। ১৯৭০ সালে বিমান বন্দরটির নাম 'বন্দরনায়েকে   আন্তর্জাতিক বিমান বন্দর' রাখা হলেও ১৯৭৭ সালে 'কটুনায়েকে আন্তর্জাতিক বিমান বন্দর' রাখা হয়; ১৯৯৫ সালে পুনরায় এটির নাম রাখা হয় 'বন্দরনায়েকে আন্তর্জাতিক বিমান বন্দর'।

রানওয়ে
বন্দরনায়েকে আন্তর্জাতিক বিমান বন্দরে একটি একক রানওয়ে (০৪/২২) রয়েছে, একটি পিচ পৃষ্ঠের সাথে। টেক অফ এবং অবতরণ দূরত্ব যথাক্রমে ৩,৪৪১ মিটার এবং ৩,৩৫০ মি.। তদুপরি, বন্দরের সম্প্রসারণ প্রকল্পের দ্বিতীয় ধাপের দ্বিতীয় রানওয়েটিও রয়েছে, এটিও দ্বিতীয় রানওয়েতে আরও একটি ট্যাক্সিওয়ের সাথে এ-৩৮০ সামঞ্জস্য করতে সক্ষম।

তথ্যসূত্র

শ্রীলঙ্কার বিমানবন্দর
১৯৪৪-এ প্রতিষ্ঠিত বিমানবন্দর
গিতেগা

গিতেগা মধ্য আফ্রিকার রাষ্ট্র বুরুন্ডির রাজধানী নগরী। এটি বুরুন্ডির ২য় বৃহত্তম নগরী যা দেশটির কেন্দ্রভাগে বুরুন্ডীয় কেন্দ্রীয় মালভূমিতে অবস্থিত।  এটি দেশটির প্রাক্তন রাজধানী ও বৃহত্তম নগরী বুজুম্বুরা-র প্রায় ৬২ কিলোমিটার পূর্বে অবস্থিত।) শহরটি ১৯৬৬ সালে বুরুন্ডি রাজ্যের অবলুপ্তির আগ পর্যন্ত রাজ্যটির রাজধানী ছিল। বুরুন্ডির রাষ্ট্রপতি পিয়ের এনকুরুঞ্জিজা ২০১৮ সালের ডিসেম্বর মাসে ঘোষণা দেন যে তিনি ২০০৭ সালে দেয়া প্রতিশ্রুতি অনুযায়ী গিতেগাকে রাজনৈতিক রাজধানীর মর্যাদায় পুনরাসীন করবেন, তবে বুজুম্বুরা অর্থনৈতিক রাজধানী ও ব্যবসাবাণিজ্যের কেন্দ্র হিসেবে বজায় থাকবে। ২০১৯ সালের ১৬ই জানুয়ারি তারিখে বুরুন্ডির সংসদে একটি ভোটে গিতেগাকে আনুষ্ঠানিকভাবে বুরুন্ডির রাজধানী ঘোষণা করা হয়। ঘোষণার তিন বছরের মধ্যে সরকারের সমস্ত শাখা সেখানে স্থানান্তর করার পরিকল্পনা রয়েছে।

পাদটীকা

তথ্যসূত্র

আফ্রিকার রাজধানী
বুরুন্ডির শহর
বুরুন্ডির জনবহুল স্থান
মামুদজু

মামুদজু (; ; শিমাওরে কমোরীয়: মোমোজু) ফরাসি সামুদ্রিক অঞ্চল ও সামুদ্রিক দেপার্ত্যমঁ (জেলা) মায়োতের রাজধানী নগরী। এটি ভারত মহাসাগরে মায়োতের প্রধান দ্বীপ গ্রঁদ-তের বা স্থানীয় ভাষায় মাওরে দ্বীপে অবস্থিত। এটি মায়োতের সর্বাধিক জনবহুল পৌরসভা বা কোম্যুন।

১৯৭৭ সালে শহরটিকে মায়োতের রাজধানী নির্বাচন করা হয়। ২০১৭ সালের হিসাব অনুযায়ী এখানে ৭১ হাজারের কিছু বেশি অধিবাসী ছিল।

তথ্যসূত্র

আফ্রিকার রাজধানী
মায়োতের শহর
সাঁ দ্যনি, রেউনিওঁ

সাঁ দ্যনি () ভারত মহাসাগরে অবস্থিত ফ্রান্সের সামুদ্রিক দেপার্ত্যমঁ ও রেজিওঁ রেউনিওঁ-র প্রেফেকত্যুর তথা প্রশাসনিক রাজধানী। নগরীটি রেউনিওঁ দ্বীপের উত্তরতম বিন্দুতে সাঁ-দ্যনি নদীর মোহনার কাছে অবস্থিত। রেউনিওঁ-র স্থানীয় ক্রেওল ভাষাতে এটি সিন্দনি (Sin-Dni) নামেও পরিচিত।

সাঁ দ্যনি ফ্রান্সের সামুদ্রিক দেপার্ত্যমঁগুলির কোম্যুন বা পৌরসভাগুলির মধ্যে সবচেয়ে জনবহুল। এমনকি সমগ্র ফরাসি রাষ্ট্রের মধ্যে এটি বিংশতিতম জনবহুল নগরী। ২০১৮ সালের জনগণনা অনুযায়ী সাঁ দ্যনি মহানগর এলাকাতে ৩ লক্ষ ৯ হাজারেরও বেশি অধিবাসী বাস করতেন। এদের মধ্যে প্রায় দেড় লক্ষ লোক মূল সাঁ দ্যনি নগরীতে এবং বাকীরা প্রতিবেশী কোম্যুন যেমন লা পোসেসিওঁ, সাঁত-মারি, সাঁত-স্যুজান, সাঁতঁদ্রে ও ব্রা-পানোঁতে বাস করে।

শহরটি ১৭৩৮ সালে রেউনিওঁর রাজধানীর মর্যাদা লাভ করেছিল।

তথ্যসূত্র

আফ্রিকার রাজধানী
রেউনিওঁ-র শহর
ফ্রান্সের শহর
২০১৪ কমনওয়েলথ গেমসে ভারত

ভারত যুক্তরাজ্যের স্কটল্যান্ডের গ্লাসগো শহরে আয়োজিত ২০১৪ কমনওয়েলথ গেমস এ অংশগ্রহণ করে।

 ভারত এই গেমসে ২১৫ সদস্যের দল পাঠিয়েছিল।
 গ্লাসগো গেমসে মোট ১৭টি খেলা এবং ২৬১টি পদক বিভাগ ছিল। ভারত কেবলমাত্র তিনটি বিভাগ নেটবল, রাগবি সেভেন্স এবং ট্রায়াথলনে কোন ক্রীড়াবিদ পাঠাতে পারেনি
 বিকাশ গৌড়া পুরুষদের ডিস্কাস নিক্ষেপ ইভেন্টে একটি স্বর্ণ জিতেছিলেন, যা ৫৬ বছরে পুরুষদের অ্যাথলেটিকসে ভারতের হয়ে প্রথম স্বর্ণপদক ছিল।
 কমনওয়েলথ গেমসে স্কোয়াশে ভারতের হয়ে প্রথম স্বর্ণ জিতে ইতিহাস লিখেছিলেন জোশনা চিনাপ্পা ও দীপিকা পল্লীকল।
 পারুপাল্লী কাশ্যপ পুরুষদের ব্যাডমিন্টন একক বিভাগে স্বর্ণ জিতেছিলেন, প্রকাশ পাড়ুকোনের ৩২ বছর বাদে এই একক বিভাগে স্বর্ণপদক জয়।
 দীপা কর্মকার ২০১৪ কমনওয়েলথ গেমসে জিমন্যাস্টিকসে ব্রোঞ্জ পদক জিতেছিলেন - মহিলাদের ভল্ট ইভেন্টে এবং আন্তর্জাতিক স্তরে এই ক্রীড়াটিতে মেডেল অর্জনকারী প্রথম মহিলা ভারতীয় জিমন্যাস্ট হয়েছিলেন।

পদকজয়ীর তালিকা 

| style="text-align:left; vertical-align:top;"|

| style="text-align:left; vertical-align:top;"|

অ্যাথলেটিক্স

পুরুষদের ফ্রিস্টাইল 

 ট্র্যাক ও ফিল্ড ইভেন্টগুলি

 ফিল্ড ইভেন্টগুলি

মহিলা

ব্যাডমিন্টন

মহিলা

বক্সিং

সাইক্লিং

ভারোত্তোলন 

দ্রষ্টব্য : মহিলাদের 53-এ কেজি বিভাগে ভারতের স্বাতী সিং ব্রোঞ্জ পদক জিতেছিলেন এবং নাইজেরিয়ার স্বর্ণপদক চিকা অমলাহা নমুনা এ ও নমুনা বিয়ের জন্য ইতিবাচক পরীক্ষার পরে সন্তোষী মাত্সাকে রৌপ্যপদে উন্নীত করা হয়েছে এবং শুক্রবার বিকেলে শুনানির পরে তাকে অযোগ্য ঘোষণা করা হয়েছিল (১ আগস্ট)

কুস্তি

তথ্যসূত্র 

২০১৪ কমনওয়েলথ গেমসের দেশসমূহ
কমনওয়েলথ গেমসে ভারত
ওয়াগাদুগু

ওয়াগাদুগু (;  , , ) বুর্কিনা ফাসোর রাজধানী ও বৃহত্তম শহর। এটি দেশটির প্রশাসনিক, যোগাযোগ, সাংস্কৃতিক ও অর্থনৈতিক কেন্দ্র। ২০১৯ সালের হিসাবে নগরীটির জনসংখ্যা ২৪ লক্ষেরও বেশি। এটিকে প্রায়ই সংক্ষেপে "ওয়াগা" নামে ডাকা হয়। ফরাসিতে শহরের অধিবাসীদেরকে "ওয়াগালে" নামে ডাকা হয়।

বস্ত্র ও খাদ্য প্রক্রিয়াজাতকরণ ওয়াগাদুগু-র প্রধান দুই শিল্প। এখানে একটি আন্তর্জাতিক বিমানবন্দর আছে, যার নাম তোমা সাঙ্কারা আন্তর্জাতিক বিমানবন্দর। শহরটি রেলপথে প্রতিবেশী দেশ কোত দিভোয়ারের (আইভরি কোস্ট) আবিজঁ নগরীর সাথে সংযুক্ত। এছাড়া কায়া নগরীর সাথে মালামালবাহী রেলগাড়ির সংযোগ আছে। এখান থেকে অনেকগুলি মহাসড়ক উৎসারিত হয়েছে, যেগুলির মাধ্যমে নাইজারের নিয়ামে ও দক্ষিণ-পশ্চিমে কোত দিভোয়ারের সাথে শহরটি সড়কপথে সংযুক্ত। ওয়াগাদুগুতে পশ্চিম আফ্রিকার বৃহত্তম বাজারগুলির একটি অবস্থিত। ২০০৩ সালে বাজারটি পুড়ে গিয়েছিল; তবে সম্প্রতি এটিকে পুনরায় চালু করা হয়েছে। এছাড়া এখানকার দর্শনীয় স্থানের মধ্যে আছে বুর্কিনা ফাসো-র জাতীয় জাদুঘর, মোরো-নাবা প্রাসাদ, বুর্কিনা ফাসো-র জাতীয় সঙ্গীত জাদুঘর এবং অনেকগুলি কারুশিল্প বাজার।

তথ্যসূত্র

বহিঃসংযোগ 

 
বুর্কিনা ফাসোর শহর
আফ্রিকার রাজধানী
১১শ শতাব্দীতে প্রতিষ্ঠিত জনবহুল স্থান